חיים כהן (שף)

חיים כהן (נולד ב-21 במרץ 1960) הוא שף, מסעדן, מגיש טלוויזיה ומחבר ספרי בישול ישראלי. יועץ קולינרי למסעדה המחזיקה בכוכב מישלן. חבר מסדר אבירי הגריל. כהן נולד, גדל והתחנך בשכונת קריית שלום בתל אביב, כבן יחיד למשפחה יוצאת כורדיסטן; אביו אליעזר מקהילת נאש דידן, ואמו מרים ממשפחה אורפלית מטורקיה. הוריו גדלו ילדים כמשפחת אומנה. בגיל שבע עשרה החל כהן לעבוד במסעדת "תל אביב הקטנה" בעקבות מודעת דרושים לעוזרי מלצרים. לאחר מכן עבד במסעדת "הקיוסק", אצל שאול אברון בנווה צדק, שם נחשף למטבח צרפתי עממי כמו רוסטביף ופואה גרה, התאהב בו והחליט לפתוח מסעדה משלו. לאחר מכן עבד כשלוש שנים במסעדת "אפרופו" בתפקיד של ברמן ומנהל המטבח. כהן התמחה בצרפת אצל השף רוז'ה ורז'ה, שהיה בעל מסעדה המעוטרת ב-3 כוכבי מישלן. במהלך השנים שחלפו מאז, פיתח כהן מטבח ייחודי המשלב מוצרים מקומיים ים-תיכוניים במנות צרפתיות מה שמכונה "פיוז'ן", בהן הוא משתמש בין היתר ברכיבים אירופאים ואסייתים בהכנת מנות מקומיות. בשנת 1985 פתח ביחד עם אירית שנקר (אותה פגש כאשר עבדו יחדיו במסעדת "אפרופו") את מסעדת "קרן" ברחוב אבן גבירול בתל אביב והוא בן 24 בלבד (לאחר מספר שנים פתח עם אירית שנקר מסעדה נוספת בשם "דיקסי" ואליה נוספה מסעדה ששמה "פילדלפיה"). בתחילה הייתה "קרן" מסעדה צרפתית קלאסית והגישה מנות צרפתיות פשוטות אך משובחות. המסעדה צברה לאט ובהדרגה קהל לקוחות קבוע שכמה לאוכל צרפתי אמיתי בישראל ולאחר מספר שנים עברה המסעדה למבנה היסטורי במושבה האמריקאית ביפו, בפינת הרחובות אילת ואורבך. שם שכנה עד שנסגרה בשנת 2002. ממסעדת קרן יצאו רבים מגדולי השפים הישראלים כמו למשל גולן גורפינקל (מסעדת "דלאל") והשפים תמר בליי ועזרא קדם שהקימו את מסעדת "ארקדיה" בירושלים. הפופולריות של כהן צברה תאוצה ובשנת 1997 החל להגיש את תוכנית הבישול, "שום, פלפל ושמן זית", ששודרה בערוץ הראשון וכן בשידורים חוזרים בערוץ 33 בצוותא עם אור ישראלי (מאוחר יותר החל להגיש את התוכנית באופן עצמאי) במקומם של גיל חובב ואיילת לטוביץ'. התוכנית שודרה עד לשנת 2017, עד לסגירתה של רשות השידור. כמו כן מייעץ כהן למסעדות, בארץ וברחבי העולם (למשל ל"מסעדת טאבון" בניו יורק, למסעדה ב"קלאב הוטל לוטראקי יוון" שהקים וייסד אלברטו דלגאדו בסמוך לאתונה, ל"מסעדת איזדורה" בראשון לציון ול"מסעדת הדוכסית" באמסטרדם). כהן הוציא לאור ספרי בישול. ב-2006 העלה כהן, בשיתוף עם אלי לנדאו, אתר web 2.0 בשם "מבשלים", אתר קהילות המבוסס בעיקר על תכנים של גולשים ומוקדש לעולם המתכונים והקולינריה. בשנת 2007 השתתף כהן בהקמת מסעדת "DECA" אשר בתל אביב, ושם הוא שימש כשף יועץ בדיאלוג עם השף יניב כספי. בשנת 2008 קנה את חלקה של שותפתו אירית שנקר, במסעדת "דיקסי", והפך לבעלים הבלעדי של המקום. בשנת 2011 פתח סניף נוסף של המסעדה "דיקסי אקספרס" בראשון לציון בשותפות עם הכדורסלן שארונאס יאסיקביצ'יוס. בשנת 2010 החל להגיש את תוכנית הבישול והמוזיקה, "מועדון ארוחת הערב", בשיתוף עם הזמרת מארינה בלומין, ששודרה בערוץ 2. באותה שנה החל גם להגיש את התוכניות, "רישיון ליהנות", על קולינריה ומוטוריקה יחד עם המנחה אלי אילדיס ואת "מאסטר שף", לצד אייל שני, מיכל אנסקי, ישראל אהרוני, יונתן רושפלד ורפי אדר, שאף הן שודרו ב"ערוץ 2", ב"שידורי קשת" וכיום האחרונה משודרת בערוץ קשת 12. בשנת 2011 החל להגיש את תוכנית הבישול, "מבשלים ביחד", בשיתוף עם השף אייל שני, המשודרת בערוץ 2. באותה השנה הגיש גם את העונה השנייה של התוכנית, "מאסטר שף", לצידם של השף אייל שני, מיכל אנסקי והשף יונתן רושפלד. בנובמבר 2011 פתח השף כהן את מסעדת "יפו תל אביב" ביחד עם אלי לנדאו ברחוב יגאל אלון שבתל אביב. ב-2017 זכתה מסעדת "הדוכסית" במלון W באמסטרדם אשר כהן משמש בה כיועץ קולינרי בכוכב מישלן. בשנת 2018 החל להנחות ולשפוט בתוכנית הריאליטי, "MKR המטבח המנצח", בשיתוף עם המסעדנית רותי ברודו, המשודרת בערוץ קשת 12. בשנת 2020 שיחק בסדרת הנוער "התחנה". ב-2021, הוא הופיע בתחפושת התמנון בעונה השנייה של "הזמר במסכה". הוא הודח עשירי מהתחרות. בשנת 2023 החל להפעיל את מזנון הכנסת לאחר שקיבל את הזיכיון. ב- 2024 שב להגיש את תוכנית הבישול שום, פלפל ושמן זית שחודשו שידוריה. כהן נשוי לסיגל, עורכת דין במקצועה, המנהלת כיום את עסקיו. לזוג שתי בנות ובן והם מתגוררים בסביון. בבעלותו רכבי אספנות. חיים כהן מבשל, הוצאת בבל, 2002. חיים כהן מבשל עם פיקאסו: חגיגה ים-תיכונית, הוצאות דניאלה די-נור ומודן, 2002. חיים כהן ואלי לנדאו מבשלים, הוצאת כתר, 2006. חיים כהן ואלי לנדאו מבשלים 2, הוצאת כתר, 2008. חיים כהן מגיש מספר תוכניות בישול מצליחות; שום, פלפל ושמן זית (עם אורחים) - שודרה בערוץ 1 ובערוץ 33. מועדון ארוחת הערב (עם מארינה מקסימיליאן בלומין) - שודרה בערוץ 2 במסגרת "שידורי קשת". רישיון ליהנות (עם אלי אילדיס) - שודרה ב"ערוץ 2" ב"זכיינית קשת". מבשלים ביחד (עם אייל שני) - שודרה ב"ערוץ 2" ב"זכיינית קשת". מאסטר שף (עם אייל שני, מיכל אנסקי, יונתן רושפלד וישראל אהרוני) - שודרה ב"ערוץ 2" ומשודרת בערוץ קשת 12. הכי טעים שיש (עם יונתן רושפלד) - שודרה בערוץ 2 ב"זכיינית קשת". MKR המטבח המנצח (עם רותי ברודו) - משודרת בערוץ "קשת 12". נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 18, 215, 292, 394, 402-396, 448, 458. אירית שנקר, להיות מסעדנית - מקרן עד דיקסי: אוטוביוגרפיה ניהולית, הוצאת מטר, 2017. חיים כהן, ברשת החברתית פייסבוק חיים כהן, ברשת החברתית אינסטגרם עמוד האינסטגרם של שף חיים כהן דף הפייסבוק של שף חיים כהן מתכונים של חיים כהן ואלי לנדאו, "וואלה" מתכונים של חיים כהן באתר mako גבי בר-חיים, חיים כהן קרוב לצלחת, באתר nrg‏, 26 במרץ 2006 חגית אברון, ‏אוכל: חיים שכאלה, באתר גלובס, 26 במרץ 2009 אלה ברייר, טעם חיים: השף חיים כהן על אוכל ועל טלויזיה, באתר nrg‏, 14 בדצמבר 2009 הילה אלפרט, הכהן הגדול, באתר ישראל היום, 26 בנובמבר 2010 גלי וולוצקי, חיים כהן, השף שהפך לסלב ל"כלכליסט": "אני פתוח להצעות", באתר כלכליסט, 16 בפברואר 2011 נטע הלפרין, שום, פלפל וסמדי בומבה: חיים כהן בראיון חשוף, באתר הארץ, 3 במאי 2011 ניב שטנדל, עכבר העיר אונליין, חיים כהן סופרסטאר: כך הפך הטבח למולטי טאלנט, באתר הארץ, 26 באוגוסט 2011 קובי מידן, ‏"אנשים בלילה" עם חיים כהן, באתר iCast‏, 2 באוקטובר 2011 רחלי קרוט, שולחן לשישה או: קבינט האוכל מתכנס במסעדת יפו תל אביב של חיים כהן, באתר nana10‏, 26 בנובמבר 2011 גלי וולוצקי, סיכון־סיכוי, באתר כלכליסט, 16 בינואר 2012 כתבי כלכליסט, טיוטה ראשונה: 5 פרויקטים לשנה החדשה, באתר כלכליסט, 20 בספטמבר 2012 לירון שמם, ‏הכהן הגדול, באתר ‏מאקו‏, 1 במאי 2014 רפי רשף, "אינטימי" ראיון אחד על אחד עם חיים כהן, באתר nana10‏, 11 באוגוסט 2016 תיקי גולן, חיים כהן: "בתחילת הדרך לא ידעתי לבשל", באתר ynet, 7 בספטמבר 2016 ריקי רט, מקור ראשון, חיים כהן מדבר לכל העם ונהנה מכל רגע, באתר nrg‏, 28 באוקטובר 2017 סמדר שיר, אדוני השופט, באתר "ידיעות אחרונות", 11 בנובמבר 2017 רוני קובן, פגישה עם חיים כהן, כאן_11 - תאגיד השידור הישראלי, 16 בינואר 2018 עודד שלום, קוקורצ' טורקי, באתר "ידיעות אחרונות", 18 באפריל 2018 ריטה גולדשטיין, ‏הציוני הקולינרי האחרון, באתר ‏מאקו‏, 10 באוקטובר 2018 יהודה נוריאל, חיים שכזה, באתר "ידיעות אחרונות", 13 בנובמבר 2018 ריטה גולדשטיין, ‏"יש לי חוש צדק ואני לא מפחד מאף אחד ומשום דבר", באתר ‏מאקו‏, 28 באפריל 2020 רז שכניק, איתי עמיקם, מתוק כשמר לו, באתר "ידיעות אחרונות", 4 בספטמבר 2020 סימוכין: ראה ספרו בהקדמה. כתבה על סיפור חייו רננה פרס, ריאיון עם חיים כהן, מגזין "שפים" הגר כוכבי, ‏"גדלתי עם התחושה שאני בר מזל", באתר ‏מאקו‏, 27 ביולי 2015 קרן צוריאל-הררי, השף חיים כהן ושותפתו אירית שנקר סוגרים בסוף פברואר את מסעדת קרן בגבול ת"א-יפו, גלובס, 29 בינואר 2003 דניאל רוגוב, נסגרת מסעדת קרן בתל אביב, באתר הארץ, 29 בינואר 2003 מיכל פלטי, חיים כהן השתלט על דיקסי, עכבר העיר, 14 במאי 2008 הדרך של חיים כהן למסעדת "יפו תל אביב", באתר כלכליסט, 20 בספטמבר 2011 "כוכבי מישלן ישראלים בשמי אמסטרדם | ישראל היום". ישראל היום. נבדק ב-2018-08-17. תיקי גולן, השף חיים כהן יפעיל את מזנוני הכנסת והאירוח במשכן, באתר ynet, 3 באפריל 2023 בטעם של פעם: חיים כהן מעצב בדיוק כפי שהוא מבשל - בניין ודיור, באתר בניין ודיור, ‏20 בספטמבר 2015